ΓΡΑΠΤΗ ΕΡΩΤΗΣΗ E-1905/98

υποβολή: Jesús Cabezón Alonso (PSE) προς την Επιτροπή

(16 Iουνίου 1998)

Θέμα: Συμφωνία ΗΠΑ - ΕΕ για το νόμο Helms-Burton

Η συμφωνία που ανακοινώθηκε στις 18 του περασμένου Μαΐου μεταξύ της Προεδρίας της Ευρωπαϊκής Ένωσης, της Επιτροπής και της Προεδρίας των Ηνωμένων Πολιτειών, σημαίνει ότι ενσωματώνονται στην κοινοτική νομοθεσία, παρά τη συμφωνία, οι ισχύουσες διατάξεις του νόμου Helms-Burton;

Πιστεύει η Επιτροπή ότι με αυτήν τη συμφωνία εξασφαλίζεται η εθνική κυριαρχία όλων και κάθε ενός από τα κράτη μέλη της Ευρωπαϊκής Ένωσης;

Κοινή απάντηση

του Sir Leon Brittan εξ ονόματος της Επιτροπής

στις γραπτές ερωτήσεις E-1904/98 και E-1905/98

(16 July 1998)

Η Επιτροπή θα παραπέμψει το Αξιότιμο Μέλος του Κοινοβουλίου στην κοινή της απάντηση στις γραπτές ερωτήσεις E-1343/98 και 1344/98 από τον κ. Sanchez-Neyra(1) και στην απάντηση που δόθηκε στην προφορική ερώτηση H-573/98 από τον κ. Marset Campos κατά το διάστημα υποβολής ερωτήσεων στην μερική σύνοδο(2) του Κοινοβουλίου του Ιουνίου 1998, για μια λεπτομερή εξήγηση των κύριων στοιχείων της συμφωνίας που επετεύχθη μεταξύ της Κοινότητας και των Ηνωμένων Πολιτειών στην Διάσκεψη κορυφής στο Λονδίνο, στις 18 Μαΐου 1998. Η συμφωνία αυτή είναι ένα σύνολο στοιχείων που προσφέρει μια πραγματική προοπτική για μόνιμη επίλυση των διαφορών με τις Ηνωμένες Πολιτείες σχετικά με τον νόμο Helms-Burton και τον νόμο επιβολής κυρώσεων Ιράν-Λιβάνου, καθώς και σχετικά με το ευρύτερο πρόβλημα των κυρώσεων εκτός εδάφους.

Ωστόσο, παρά τη συμφωνία αυτή, η θέση της Επιτροπής σχετικά με τις πράξεις αυτές παραμένει ότι αυτές έρχονται σε αντίθεση με τον διεθνή νόμο. Η Κοινότητα δεν αναγνώρισε την νομιμότητά τους. Η Επιτροπή διατηρεί πλήρως το δικαίωμα της παράπεμψης στον Παγκόσμιο Οργανισμό Εμπορίου (ΠΟΕ) στην περίπτωση ανάληψης δράσης κατά πολιτών ή επιχειρήσεων της Κοινότητας βάσει των νόμων αυτών. Η συμφωνία έχει πολιτικό χαρακτήρα και δεν παρέχει κατά κανένα τρόπο ισχύ στις παράνομες διατάξεις των εν λόγω αμερικανικών νόμων.

Η πλήρης εφαρμογή της συμφωνίας που επετεύχθη μεταξύ της Κοινότητας και των Ηνωμένων Πολιτειών στη διάσκεψη κορυφής του Λονδίνου στις 18 Μαΐου 1998 εξαρτάται από την υποστήριξη του αμερικανικού Κογκρέσου. Η συμφωνία περιέχει στοιχεία που μπορούν να οδηγήσουν στην μόνιμη ουδετεροποίηση του νόμου Helms-Burton και στην αποφυγή θέσπισης παρόμοιων νόμων στο μέλλον. Αλλά η Κοινότητα και τα κράτη μέλη όπως και οι Ηνωμένες Πολιτείες θα πρέπει να εφαρμόσουν τη συνθήκη αμέσως μετά την υιοθέτηση και την άσκηση της εξουσίας προεδρικής παραίτησης βάσει του τίτλου IV του νόμου Helms-Burton.

Η συμφωνία εγγυάται πλήρως την εθνική κυριαρχία των κρατών μελών. Η συμφωνία σχετικά με τους κανόνες που αφορούν τις επενδύσεις σε ιδιοκτησία που έχει απαλλοτριωθεί παράνομα προβλέπει ότι είναι τα κράτη μέλη και, ιδιαίτερα, οι αρμόδιοι φορείς τους για τη λήψη απόφασης σχετικά με την κυβερνητική εμπορική βοήθεια και υποστήριξη οι οποίοι θα εκτελούν το κύριο τμήμα των συμφωνηθέντων κανόνων. Όσον αφορά τις χώρες που έχουν εφαρμόσει τακτικά απαλλοτριώσεις, συμπεριλαμβανομένης της Κούβας, η Επιτροπή συμφώνησε να είναι ιδιαίτερα προσεκτική κατά την αξιολόγηση του ενδεχόμενου παροχής κυβερνητικής βοήθειας σάυτές τις περιπτώσεις.

Οι κανόνες δεν επηρεάζουν τις υπάρχουσες επενδύσεις και όσον αφορά τις μελλοντικές επενδύσεις σε απαλλοτριωθείσα ιδιοκτησία κατά το παρελθόν, όπως π.χ. στην Κούβα, δεν θα υπάρξει απαγόρευση επενδύσεων παρά μόνο κάποιοι περιορισμοί στην κυβερνητική βοήθεια.

(1) βλέπε σελίδα 115.

(2) Συζητήσεις του Κοινοβουλίου (Ιουνίου 1998).